Cunoscut la nivel internațional pentru realizările sale ca antrenor, alături de Serena Williams și, până de curând, Simona Halep, Patrick Mouratoglou, la cei 53 de ani, are o avere estimată la 5 milioane de dolari. Dar, deși cu notorietate în tenis, mulți s-au întrebat cum face bani Patrick Mouratoglou pe lângă meseria de antrenor, și ce afacere mai are fostul antrenor al Simonei Halep? Citește mai departe și află aceste detalii.
În calitate de antrenor, antreprenor și comentator, a avut un impact semnificativ asupra acestui sport. Sunt mulți curioși să afle care este averea netă a acestei figuri influente din comunitatea tenisului. Situația financiară a lui Patrick Mouratoglou nu este de neglijat, și așa cum suneam la îmnceput, are o avere estimată la aproximativ 5 milioane de dolari.
Una dintre sursele principale ale averii lui Mouratoglou este academia sa de tenis de renume mondial. Înființată în 1996, Academia de tenis Mouratoglou a devenit un teren de reproducere pentru viitoarele vedete ale tenisului. Academia nu generează venituri doar prin programele sale de antrenament, ci și prin parteneriate și sponsorizări cu branduri sportive de top.
Cariera de antrenor a lui Patrick Mouratoglou, în special parteneriatul său cu Serena Williams, a fost extrem de profitabilă. Expertiza și îndrumarea sa au fost căutate de multe jucătoare de top, ceea ce i-a sporit semnificativ veniturile ca antrenor.
Spiritul antreprenorial al lui Mouratoglou l-a determinat să se angajeze în diverse afaceri, care au jucat un rol important în creșterea sa financiară. Extinderea academiei sale de tenis în mai multe locații a fost o mișcare strategică care i-a sporit prezența globală și veniturile.
Succesul lui Mouratoglou a atras parteneriate cu branduri și sponsorizări, adăugându-se la veniturile sale prin contracte de sponsorizare. Ca orice antreprenor priceput, Mouratoglou și-a diversificat investițiile pentru a-și asigura o avere netă stabilă și în creștere.
Pe lângă cele enunțate, prin intermediul academiei, a dezvoltat și un amplu proiect de marketing, astfel având la vânzare de la echipamente personalizate, și până la îmbrăcăminte sportivă, tot personalziată, la prețuri relativ acceptabile pentru buzunarele doritorilor.
În scandalul în care sportiva noastră, Simona Halep, era acuzată de dopaj, se pare că Patrick Mouratoglou a jucat un rol important, fiind la acel moment antrenorul jucătoarei noastre. La momentul noiembrie 2023, Patrick Mouratoglou, posibil și sub presiunea opiniei publice internaționale, ieșea în presă, făcând o dezvăluire șocantă, după ce a confirmat proveniența substanței ilegale.
Mouratoglou a confirmat că echipa sa a făcut parte din procesul de luare a deciziei de a-i administra Simonei Halep colagen, care ajută la densificarea oaselor, încetinind procesul de îmbătrânire care le face fragile și ajutând organismul să producă oase noi.
"Mă simt responsabil pentru ceea ce s-a întâmplat, pentru că este echipa mea, deci practic eu i-am dat acest colagen.
Mi-a deschis ochii la faptul că orice atlet poate fi contaminat mâine, pentru că, aparent, acest lucru se întâmplă din ce în ce mai des. Este teribil pentru că ești complet nevinovat, reputația ta este afectată, rănită de faptul că numele tău are legătură cu dopajul, chiar dacă nu ai făcut niciun fel de dopaj.
Cariera ta este oprită pentru o perioadă de timp extrem de lungă.", declara fostul antrenor al Simonei.
Deși declarația venea târziu, având în vedere decizia ITIA de a o suspenda pentru cel puțin 6 ani, fostul antrenor al Simonei avea să recunoască faptul că Simona "mi-a deschis ochii că se poate întâmpla oricui."
"Îți poate afecta întreaga carieră, îți afectează reputația dintr-un motiv foarte nedrept, pentru că nu ai făcut nimic.
Așa că mi-a deschis ochii că se poate întâmpla oricui, iar companiile cu care te decizi să mergi pentru suplimente trebuie să fii sigur 100% că acest lucru nu se poate întâmpla. Mă simt încrezător pentru viitorul Simonei cu apelul ei la TAS, pentru că este un tribunal independent Am făcut toate testele posibile pentru a putea stabili că este vorba despre o contaminare. Sunt foarte încrezător că acest tribunal independent va recunoaște faptul că ea nu s-a dopat niciodată.
Ea este o victimă și trebuie să se întoarcă la tribunal și să poată concura cât mai curând posibil.", a declarat Mouratoglou în postarea de pe Instagram.
Astăzi Simona Halep respiră mai ușurată după ce TAS a dat o decizie definitivă de suspendare pentru 9 luni, perioadă aproape încheiată, pentru româncă.